SET ปิดเช้าบวก 1 จุด STA ซื้อขายสูงสุด 1.2 พันลบ.
SET ปิดเช้าบวก 1 จุด STA ซื้อขายสูงสุด 1.2 พันลบ.
2 พ.ย. 2563

ผู้สื่อข่าวรายงานว่า ดัชนีตลาดหุ้นไทยช่วงเช้าปิดที่ระดับ 1,195.94 จุด เพิ่มขึ้น 0.99 จุด (+0.08%) มูลค่าการซื้อขายราว 19,145 ล้านบาท
10 หุ้นดันดัชนีเช้านี้

นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยเช้านี้แกว่งแคบคล้ายตลาดหุ้นในภูมิภาคเอเชียที่เคลื่อนไหวกรอบแคบทั้งในแดนบวก-ลบ ท่ามกลางการอดูผลการเลือกตั้งประธานาธิบดีสหรัฐ ซึ่งผลโพลที่ออกมาคะแนนของผู้ชิงตำแหน่งไม่ห่างกันมากจึงมีโอกาสพลิกได้ตลอด แต่ตลาดก็ยังมีปัจจัยบวกจากดัชนีผู้จัดการฝ่ายจัดซื้อ (PMI) ภาคการผลิตของจีนซึ่งมาร์กิตจัดทำร่วมกับไฉซิน อยู่ที่ระดับ 53.6 ในเดือนต.ค. ถือว่าออกมาดีกว่าคาด แสดงให้เห็นว่าเศรษฐกิจจีนเริ่มฟื้นตัวขึ้นแล้ว
อย่างไรก็ดี ยังต้องติดตามตัวเลข PMI ภาคการผลิตของประเทศอื่น ๆ ด้วยที่จะทยอยออกมา และติดตามการทยอยประกาศผลประกอบการของบริษัทจดทะเบียนงวดไตรมาส 3/63 รวมถึงติดตามสถานการณ์การเมืองในประเทศด้วย
แนวโน้มการลงทุนในช่วงบ่ายนี้ นายศราวุธ กล่าวว่า ตลาดฯคงจะเคลื่อนไหวทั้งในแดนบวก-ลบ โดยมีแนวรับ 1,180 จุด ส่วนแนวต้าน 1,200 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
STA มูลค่าการซื้อขาย 1,191.43 ล้านบาท ปิดที่ 34.00 บาท ลดลง 1.75 บาท
STARK มูลค่าการซื้อขาย  893.83 ล้านบาท ปิดที่ 1.67 บาท เพิ่มขึ้น 0.13 บาท
STGT มูลค่าการซื้อขาย 806.65 ล้านบาท ปิดที่ 89.75 บาท ลดลง 1.75 บาท
CPALL มูลค่าการซื้อขาย  726.00 ล้านบาท ปิดที่ 54.25 บาท เพิ่มขึ้น 0.50 บาท
SCGP มูลค่าการซื้อขาย 495.36 ล้านบาท ปิดที่ 35.00 บาท ลดลง 0.25 บาท